סיקרט-פרוג'קט-רבולושן

סיקרט-פרוג'קט-רבולושן (באנגלית: secretprojectrevolution) הוא סרט קצר אמריקאי משנת 2013 בבימויה של הזמרת-יוצרת האמריקאית מדונה והאמן האמריקאי סטיבן קליין , העוסק בחופש אמנותי ובזכויות אדם.<ref name=":0"></ref> הסרט השיק יוזמה אמנותית עולמית לקידום חופש הביטוי, שנוצרה על ידי מדונה, בחסות Vice ובהפצת ביטורנט.<ref name=":0" /> מטרת הסרט הקצר הייתה לקדם ולהקל על הביטוי החופשי, ובכך לעכב את דיכוי הביטוי האמנותי.<ref name=":0" />

== תקציר ==
"סיקרט-פרוג'קט-רבולושן" הוא סרט קצר באורך 17 דקות שצולם בשחור-לבן בלבד, כאשר הפרשנות של מדונה מחוץ למצלמה הובלה לאורך כל הדרך, והיא מורכבת מנרטיב שהוקלט באופן בלעדי עבור הפרויקט וכן קטעים מהנאומים שלה על הבמה במהלך סיבוב ההופעות התשיעי שלה, "" (2012).

הוא נפתח בסצנה המציגה את מדונה נעולה בתא כלא, כשהיא אוחזת בסורגים. הוא מוקרן על רקע קריינות המורכבת מקטעים מנאום על הבמה שלה באולימפיה בפריז, במהלך "The MDNA Tour" שאירע ביולי 2012. הנאום שיקף את המצב הכלכלי בעולם באותה תקופה, והסביר שהפחד הוא המקור של חוסר סובלנות.<ref></ref> לאחר מכן הסרט מציג פנטומימה, כאשר רקדנים שונים שהשתתפו בסיבוב ההופעות יושבים ועומדים במקום בחדר, בעוד מדונה נכנסת אליו כשהיא אוחזת באקדח, המייצג מיתוג, ומתחילה לירות בהם בזה אחר זה. החלק הזה מסתיים במילים "כל מה שאתה צריך לסרט זה אקדח ונערה" ("All you need for a movie is a gun and a girl"), ציטוט של ז'אן-לוק גודאר, המוצג על פני המסך.

הסצנה הבאה מציגה את מדונה נגררת על ידי שוטרים לתא, שם היא מושלכת על הרצפה. בשלב זה, הנרטיב של הסרט מתקדם, ומסביר את הנסיבות שהניעו אותה לבצע את הפרויקט. הסצנה נמשכת מספר דקות כאשר הצילומים של מדונה בתאה מתחלפים בסצנות המציגות גבר שמעונה על ידי אחרים, ורקדן מבצע פעולות שונות. מדונה מוצגת כשהיא על מיטה, בעת שרקדן רוקד מולה ומדמה סצנות של עינויים. הסצנה הבאה מציגה אדם כלוא, שברור שהיה קורבן לעינויים פיזיים, עם דם על פניו וחזהו.

בקטע הבא, רקדנים מתחילים להופיע ומבצעים תנוחות אקספרסיביות כשמוזיקת פסנתר מתנגנת ומדונה ממשיכה בנרטיב שלה. גבר כמעט עירום רוקד מול השומרים וביצוע הא-קפלה של מדונה ל-"My Country, 'Tis of Thee' מתחיל להתנגן, ואחריו קטעים מנאום סנט פטרסבורג שלה.<ref></ref> הצילומים של מדונה הורגת את הרקדנים מוצגים לאחור כשהם מוחזרים לחיים. מדונה שוב מוצגת נגררת על ידי שוטרים שמפילים אותה על הרצפה ומתחילים להסתכל עליה מלמעלה. אחריו מופיע ציטוט "חופש הוא מה שאתה עושה עם מה שנעשה לך" מאת ז'אן-פול סארטר.

הסרט מסתיים במסר: "הסרט הזה מוקדש לאלה שנרדפו, נרדפים או עלולים להירדף. בגלל צבע עורם. האמונות הדתיות שלהם. הביטוי האמנותי שלהם. המגדר שלהם. או ההעדפות המיניות שלהם. כל מי שזכויות האדם שלו הופרו".

== הפקה ==
=== רקע ===

בסוף 2012, מדונה וסטיבן קליין היו אמורים לעבוד יחד על צילום תמונות לקמפיין הקידום של הנעליים וההלבשה התחתונה שעיצבה כחלק מקולקציית "אמת או חובה" שלה. עם זאת, המוצרים שלה ספגו ביקורת חריפה מטעם החברה המפיקה כיוון שהם פרובוקטיביים מדי, מה שהוביל לביטול הפרויקט כולו. במקום זאת, מדונה החליטה להשתמש בסט לצילומי הפרויקט עם קליין ורקדניה, תוך שימוש בהלבשה תחתונה בעיצוב עצמי. העבודה החלה בבואנוס איירס, ארגנטינה באמצע דצמבר 2012, בהפסקה של מדונה בין הופעות בארץ. במהלך השבועות הבאים, הזמרת החל לכתוב את קטע הקריינות והופקו קטעים נוספים.

הסרט היה תגובתה האמנותית לסדרה של אירועים חברתיים ופוליטיים שהתרחשו ברחבי העולם בזמן שקיימה את סיבוב ההופעות "The MDNA Tour" במחצית השנייה של 2012. אירועים אלו כללו, בין היתר, את האיום של תקיפת ישראל באיראן, המאסר של יוליה טימושנקו באוקראינה ופוסי ריוט ברוסיה, הפרות של זכויות הומוסקסואלים, הבחירות לנשיאות בארצות הברית וניסיון ההתנקשות במלאלה יוספזאי.<ref name=":1"></ref> אחת הסצנות נוצרה בהשראת הסרט "שוער הלילה" (1974), בעוד שאחרת נוצרה בהשראת הסצנה בסרט הפילם נואר Caged שבה אלינור פארקר כלואה.<ref></ref> מדונה תיארה את "סיקרט-פרוג'קט-רבולושן" כאחד הדברים החשובים ביותר שעשתה אי-פעם.<ref></ref><ref></ref>

=== התפתחות ===
ב-14 בדצמבר 2012, תמונה שצולמה על הסט של הפרויקט עלתה ברשת, מה שעורר שמועות שמדונה עובדת לכאורה על הווידאו קליפ הבא שלה, שמעריצים רבים חשבו שיהיה "Gang Bang" (הלקוח מ-MDNA). ב-19 בדצמבר, סטיבן קליין התייחס לראשונה לסרט כ"#פרויקט-סודי" בטוויטר, מה שישמש כשמו הרשמי לבסוף. מאוחר יותר באותו חודש, הוא יצר קשר עם נשים כמו ריהאנה, ליידי גאגא, שר, דיטה פון טיז ונעמי קמפבל בטוויטר, והזמין אותן להשתתף בפרויקט.<ref></ref> תמונה שאומרת "ממדונה לריהאנה 2 מתוך 3" פורסמה בתחילת 2013, ואחריה תצלום של נעמי קמפבל וקייט מוס, עם כיתוב המשייך אותן לפרויקט. תמונות נוספות מהסט פורסמו באינטרנט, ומדונה החלה לפרסם תמונות סטילס מהסרט ותמונות קשורות באינסטגרם במרץ 2013, שיוחסו להאשטאג , ששונה מאוחר יותר ל-.<ref></ref>

ב-20 במרץ פרסם קליין את הטריילר הראשון של הסרט.<ref></ref> ביולי החלו לרוץ שמועות שהפרויקט הוא בעצם השקה של קו הבגדים החדש, שעוצב על ידי בן זוגה של באותה העת מדונה, בראהים זייבט.<ref></ref>

== הוצאה ==
הסרט יועד לצאת ב-12 במאי 2013, אך הוקרן בסופו של דבר בבכורה עולמית ב-23 בספטמבר, במשך 18 הקרנות חוצות בחמש ערים בארבע מדינות: ניו יורק, לוס אנג'לס, טורונטו, ברלין ולונדון. למחרת, "סיקרט-פרוג'קט-רבולושן" הוקרן באותה הצורה בשיקגו, סן פרנסיסקו, רומא, פריז ותל אביב-יפו, כשהאחרונה מביניהן הוכרזה כמיקום הסופי. כל המיקומים נחשפו זמן קצר לפני האירועים דרך פרופילי המדיה החברתית של מדונה. ב-24 בספטמבר, הסרט המלא הועלה ליוטיוב,<ref></ref> והופץ באמצעות תוכנה חדשה מבוססת ביטורנט בשם "באנדל", המורכבת מטריילרים וסטילס לא נעולים, בתוספת שלושה סרטונים והודעה כתובה ממדונה, כולם נעולים אך ניתנים לביטול על ידי שליחת כתובת אימייל חוקית.<ref></ref> בביטורנט טענו כי "באנדל" הוא עדיין פרויקט בשלב ראשוני. זהו פורמט קנייני להפצת תוכן נעול יחד עם "חלון ראווה" וירטואלי המציג לצרכנים דרכים שהאמן בחר לאפשר פתיחת תוכן, שיכולות להשתנות.<ref></ref>

במהלך הקרנה בגלריית גגוסיאן בניו יורק, מדונה השתתפה באופן אישי באירוע, וקדמה להקרנה בנאום ובעקבותיו ביצעה בהופעה חיה את השיר "Between the Bars" של אליוט סמית', כשהיא מלווה בבנה רוקו ריצ'י כרקדן.<ref></ref><ref></ref> בינתיים, ריאיון באורך 40 דקות הועלה ליוטיוב, שנערך בלונדון בידי אדי מורטי מטעם Vice, בו מדונה מסבירה את הנסיבות שגרמו לה לממש את הפרויקט כולו.<ref name=":1" />

== קבלה ואחרית דבר ==
על אף ההופעות האישיות המעטות שקיימה מדונה כדי לקדם את הפרויקט, כמו גם אופיו הלא מסחרי, "סיקרט-פרוג'קט-רבולושן" זכה לכמות מכובדת של סיקור תקשורתי ועניין ציבורי, אם כי הביקורות שספג היו מעורבות.<ref></ref><ref></ref> לפי הערכות, עשרת אלפים איש צפו בסרט בכל ההקרנות.<ref></ref> בתוך פחות משלושה שבועות, החבילה הורדה יותר מ-1.2 מיליון פעמים,<ref></ref> ונכון לאוקטובר 2013, עשרות יצירות הוגשו מדי יום באתר האמנות לחופש.

הזמרת-יוצרת והאקטיביסטית האנגלייה קייט נאש הודיעה שהיא עובדת על "פרויקט סודי" משלה באוגוסט 2013, והזמינה מעריצים לשתף פעולה.<ref></ref> מאוחר יותר, היא התאימה ואימצה את הגישה של מדונה לפרויקט שלה ב-UK Street Teams באוקטובר 2013, וארגנה מפגשי קבוצות במקומות שהוכרזו בעבר.<ref></ref> הקליפ לדואט של הזמרת-יוצרת האמריקאית ליידי גאגא עם הזמר-יוצר האמריקאי אר. קלי, "Do What U Want", יועד להעלות לביטורנט בדצמבר 2013, בשיתוף פעולה עם Vice.<ref></ref> אף על פי ש"סיקרט-פרוג'קט-רבולושן" מעולם לא הוקרן באופן רשמי בפולין, מועדון המעריצים הרשמי של מדונה במדינה ארגן הקרנה של הסרט בקרקוב בדצמבר 2013.

במקביל להפצתו של הסרט, יזם ארגון האמנות לחופש, תוכנית המאפשרת לאמנים להעלות יצירות משלהם המבטאות את ההגדרה האישית שלהם לחופש ומהפכה באתר artforfreedom.com. תוכנית מענקים בת שנה אחת הושקה באוקטובר, לתמיכה ביחידים וארגונים הפועלים לקידום צדק חברתי. מדי חודש, מדונה ואוצרת אורחת בוחרות מנצח ומעניקות לעמותה או לפרויקט לפי בחירת האמן הזוכה. האוצר האורח הראשון היה אנתוני קידיס מרד הוט צ'ילי פפרז.<ref></ref>

ב-8 באוקטובר 2013, מדונה אירחה אוצרות בטוויטר, ואחריה אוצרות נוספת בטאמבלר ב-13 בנובמבר 2013. הקרנותיו של הסרט התרחשו ביריחו ובריו דה ז'ניירו, ב-11 וב-20 באוקטובר, בהתאמה. בנובמבר הופצה חבילת עיצוב בנושא "אמנות עבור שלום" דרך סטודיו לעיצוב גרפי.<ref></ref> בתחילת ינואר 2014, קייטי פרי הפכה לאוצרת אורחת של אמנות לחופש,<ref></ref> ואחריה מיילי סיירוס בתחילת אפריל.<ref></ref> האירוע התקיים ב-BuzzFeed ב-15 באפריל 2014.

== תאריכי הקרנה ==
{| class="wikitable"
!align="center"|תאריך
!align="center"|עיר
!align="center"|מיקומים
|-
|align="right" rowspan="5"|23 בספטמבר 2013
|align="right"|ניו יורק<ref></ref><small>(ארצות הברית)</small>
|align="right"|
* רחוב 31 מערב (22:00)
* המוזיאון לאמנות מודרנית, רחוב 53 מערב (23:00)
|-
|align="right"|טורונטו<ref></ref><small>(קנדה)</small>
|align="right"|
* רובע המזקקות, רחוב טריניטי 9 (21:00)
* גלריית האמנות של אונטריו, רחוב דנדאס מערב 317 (22:00)
* מוזיאון הנעליים, רחוב בלור מערב 327 (22:45)
* הקונסרבטוריון המלכותי למוזיקה, רחוב בלור מערב 273 (23:30)
|-
|align="right"|לוס אנג'לס<ref></ref><small>(ארצות הברית)</small>
|align="right"|
* שדרת הילהרסט (21:00)
* מוזיאון פיטרסן, שדרות וילשייר 6060 (22:00)
* הפקטורי, אן לה פייר דרייב (23:00)
* אודיטוריום סנטה מוניקה סיביק, רחוב ראשי 1855 (12:00)
|-
|align="right"|ברלין<ref></ref><small>(גרמניה)</small>
|align="right"|
* רחוב אורניינבורגר (21:00)
* גלריית קאופהוף, אלכסנדרפלאץ (21:50)
* פרידריכשטראסה (22:40)
* אולם סטרלאו (23:30)
|-
|align="right"|לונדון<ref></ref><small>(אנגליה)</small>
|align="right"|
* דרך התערוכות, קנזינגטון (21:00)
* ג'רארד פלייס, צ'יינטאון (22:00)
* מוזיאון טייט מודרן, רחוב הולנד (23:00)
* תחנת הרכבת שורדיץ' היי סטריט (12:00)
|-
|align="right" rowspan="5"|24 בספטמבר 2013
|align="right"|שיקגו<ref></ref><small>(ארצות הברית)</small>
|align="right"|
* רחוב מזרח אילינוי (21:00)
* רחוב סאות' קלארק (22:00)
* רחוב מזרח צ'סנט (23:00)
* רחוב נורת' וולאס (12:00)
* רחוב נורת' ראש (01:00)
|-
|align="right"|סן פרנסיסקו<ref></ref><small>(ארצות הברית)</small>
|align="right"|
* מכללת UC הייסטינגס למשפטים, רחוב מקאליסטר 200 (21:00)
* היכל האמנויות היפות, רחוב ליון 3301 (22:00)
* מוזיאון דה יאנג, הגיווארה טי גארדן דרייב (23:30)
* מנהל הביטוח הלאומי, רחוב 7 90 (12:30)
|-
|align="right"|תל אביב-יפו<ref></ref><small>(ישראל)</small>
|align="right"|
*הבימה (22:00)
|-
|align="right"|רומא<ref></ref><small>(איטליה)</small>
|align="right"|
* ארה פקיס, פיאצה אוגוסטו אימפרטורה (22:00)
* פיאצה דלה רוטונדה (22:50)
* כיכר ונציה (23:40)
* טרמיני, דרך מרסל (12:30)
|-
|align="right"|פריז<ref></ref><small>(צרפת)</small>
|align="right"|
* טרוקדרו, פלאס דו טרוקדרו (22:00)
* פאלה דה טוקיו, שדרת הנשיא-וילסון (22:50)
* איגור סטרווינסקי, רחוב סנט מרי (23:40)
* הפנתאון, כיכר הפנתאון (12:30)
|-
|align="right"|11 באוקטובר 2013
|align="right"|יריחו<ref></ref><small>(הרשות הפלסטינית)</small>
|align="right"|
* הגנים הספרדיים (22:00)
|-
|align="right"|20 באוקטובר 2013
|align="right"|ריו דה ז'ניירו<ref></ref><small>(ברזיל)</small>
|align="right"|
* כיכר הידע, קומפלקסו דו אלמאו (20:00)
|-
|align="right"|16 בנובמבר 2013
|align="right"|ויגו<ref></ref><small>(ספרד)</small>
|align="right"|
* [מרקו] המוזיאון לאמנות עכשווית, ויגו (20:30)
|}

== קישורים חיצוניים ==

== הערות שוליים ==

קטגוריה:סרטי 2013
קטגוריה:סרטים קצרים
קטגוריה:סרטי שחור-לבן אמריקאיים
קטגוריה:סרטים פוליטיים
קטגוריה:חופש הביטוי
קטגוריה:סרטים שבוימו על ידי מדונה
קטגוריה:סרטים באנגלית